Kommissionens forordning (EF) nr. 2334/2003

af 30. december 2003

om fravigelse for 2004 af forordning (EF) nr. 2125/95 om åbning og forvaltning af toldkontingenter for svampekonserves

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 2201/96 af 28. oktober 1996 om den fælles markedsordning for forarbejdede frugter og grøntsager(1), særlig artikel 15, stk. 1, og

ud fra følgende betragtninger:

(1) Importører fra Tjekkiet, Estland, Cypern, Letland, Litauen, Ungarn, Malta, Polen, Slovenien og Slovakiet (herefter benævnt "de nye medlemsstater") bør omfattes af bestemmelserne i Kommissionens forordning (EF) nr. 2125/95(2).

(2) Import som led i de kontingenter, der henvises til i forordning (EF) nr. 2125/95, sker på grundlag af importlicenser, som kun er gyldige i en begrænset periode fra den faktiske udstedelsesdato. Gyldighedsperioden for importlicenser for 2004 bør justeres, så der tages hensyn til datoen for de nye medlemsstaters tiltrædelse.

(3) Af hensyn til en korrekt udnyttelse af kontingenterne og for at sikre, at de traditionelle importører fra de nye medlemsstater vil være i stand til at søge om tilstrækkelige mængder i 2004, bør der for 2004 træffes forholdsregler, som gør det muligt at justere den mængde, som de traditionelle importører fra medlemsstaterne i Fællesskabet i dets sammensætning pr. 30. april 2004 kan søge om licens til i bestemte perioder.

(4) Forvaltningen af toldkontingenterne for svampekonserves for 2004 bør forbedres og forenkles, og der bør derfor fastsættes frister for, hvornår ansøgningerne skal indgives.

(5) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Forarbejdede Frugter og Grøntsager -

UDSTEDT FØLGENDE FORORDNING:

Artikel 1

Uanset artikel 2, stk. 2, i forordning (EF) nr. 2125/95 skal toldkontingenterne for svampekonserves for 2004, jf. artikel 1, stk. 1, i den nævnte forordning, fordeles mellem leverandørlandene i henhold til bilaget i nærværende forordning.

Artikel 2

Uanset artikel 3, stk. 2, i forordning (EF) nr. 2125/95 skal importlicenserne for 2004 være gyldige i en ottemåneders periode fra den faktiske udstedelsesdato i henhold til artikel 23, stk. 2, i Kommissionens forordning (EF) nr. 1291/2000(3). De vil imidlertid ikke være gyldige efter den 31. december 2004.

Artikel 3

1. Uanset artikel 5, stk. 1, i forordning (EF) nr. 2125/95:

a) licensansøgninger, der indgives i januar 2004 af traditionelle importører, jf. artikel 4, stk. 1, litra a), i forordning (EF) nr. 2125/95, må ikke vedrøre mængder på over 35 % af den mængde med oprindelse i andre lande end Polen, Bulgarien og Rumænien, der i gennemsnit er blevet importeret om året i henhold til den nævnte forordning i de tre foregående kalenderår

b) licensansøgninger, der indgives i maj 2004 af traditionelle importører, jf. artikel 4, stk. 1, litra a), i forordning (EF) nr. 2125/95, må ikke vedrøre mængder på over 65 % af den mængde med oprindelse i andre lande end Polen, Bulgarien og Rumænien, der i gennemsnit er blevet importeret om året i henhold til den nævnte forordning i de tre foregående kalenderår.

2. Uanset artikel 5, stk. 2, i forordning (EF) nr. 2125/95 må licensansøgninger for 2004, der indgives af nye importører, jf. artikel 4, stk. 1, litra b), i den nævnte forordning, ikke omfatte mere end 8 % af den mængde, der er tildelt efter den nævnte bestemmelse.

Artikel 4

Uanset artikel 6, stk. 1 og 2, i forordning (EF) nr. 2125/95 gælder følgende for 2004:

a) importørerne skal indgive deres ansøgning om importlicens til de nationale myndigheder på den første og den anden arbejdsdag i januar og/eller den første og den anden arbejdsdag i maj

b) på den fjerde arbejdsdag i januar skal medlemsstaterne give Kommissionen meddelelse om, hvor store mængder der er indgivet importlicensansøgninger for i januar, og på den fjerde arbejdsdag i maj skal medlemsstaterne give Kommissionen meddelelse om, hvor store mængder der er indgivet importlicensansøgninger for i maj

c) mængder, som ikke omfattes af ansøgninger i januar 2004, overføres afhængig af oprindelsen til den følgende importperiode og kan gøres til genstand for ansøgninger i maj 2004

d) anmeldelserne fra medlemsstaterne skal opdeles efter produkt i henhold til den kombinerede nomenklatur, og det skal angives særskilt, hvor store mængder henholdsvis traditionelle og nye importører har ansøgt om

e) importlicenserne udstedes den syvende arbejdsdag efter den dag, hvor medlemsstaterne har givet Kommissionen meddelelse om, hvor store mængder der er indgivet importlicensansøgninger for, forudsat at Kommissionen ikke i mellemtiden har truffet særlige foranstaltninger.

Artikel 5

Denne forordning træder i kraft på dagen efter offentliggørelsen i Den Europæiske Unions Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 30. december 2003.

På Kommissionens vegne

Franz Fischler

Medlem af Kommissionen

(1) EFT L 297 af 21.11.1996, s. 29. Senest ændret ved Kommissionens forordning (EF) nr. 453/2002 (EFT L 72 af 14.3.2002, s. 9).

(2) EFT L 212 af 7.9.1995, s. 16. Senest ændret ved forordning (EF) nr. 1142/2003 (EUT L 160 af 28.6.2003, s. 39).

(3) EFT L 152 af 24.6.2000, s. 1.

BILAG

Tildeling for 2004 af kontingenter af svampekonserves, jf. artikel 1, stk. 1, i forordning (EF) nr. 2125/95 (tons drænet nettovægt)

>TABELPOSITION>